**Trumpoji ir ilgoji skalės** yra du skirtingi didelių skaičių (pradedant 1 000 000 000) vardinimo būdai.

**Trumpojoje skalėje** skaičius yra pavadinamas nauju žodžiu, jei jis yra tūkstantį kartų didesnis nei praeitas unikaliu žodžiu vadinamas skaičius. Pavyzdžiui, *milijardas* (arba *bilijonas*) reiškia *tūkstantį milijonų* (109), *trilijonas* – *tūkstantį milijardų* (1012), *kvadrilijonas* – *tūkstantį trilijonų* (1015) ir t. t.

**Ilgojoje skalėje** skaičius yra pavadinamas nauju žodžiu, jei jis yra milijoną kartų didesnis nei praeitas unikaliu žodžiu vadinamas skaičius. Pavyzdžiui, *bilijonas* (sudarytas iš **bi** ir *milijonas*) reiškia *milijoną kvadratu* arba *milijoną milijonų* (1012), trilijonas (sudarytas iš **tri** ir *milijonas*) – *milijoną trečiuoju* arba *milijoną bilijonų* (1018), *kvadrilijonas* – *milijoną ketvirtuoju* arba *milijoną trilijonų* (1024) ir t. t.

Lietuva naudoja trumpąją skalę, bet priešingai nei kai kurios kitos šią skalę naudojančios valstybės (kaip JAV ir Australija), skaičių 1 000 000 000 (109) vadina *milijardu*, o ne *bilijonu*. Kinai, indai, japonai ir korėjiečiai turi savo vardinimo sistemas, kurios nėra nei ilgosios, nei trumposios.

Palyginimas
-----------

|  Reikšmė  |  Išplėsta reikšmė  |  Trumpoji skalė  | Ilgoji skalė |
| --- | --- | --- | --- |
|  100  =  | 1  |  vienas |  vienas |
|  103  = | 1 000  |  tūkstantis |  *tūkstantis* |
|  106  = | 1 000 000  |  milijonas |  milijonas |
|  109  = | 1 000 000 000  |  **bi**lijonas |  *tūkstantis* milijonų (kartais vadinamas mili*jardu*) |
|  1012  = | 1 000 000 000 000  |  **tri**lijonas |  **bi**lijonas |
|  1015  = | 1 000 000 000 000 000  |  **Kvadri**lijonas |  *tūkstantis* **bi**lijonas  (kartais vadinamas **bi**li*jardu*) |
|  1018  = | 1 000 000 000 000 000 000  |  **Kvinti**lijonas |  **tri**lijonas |
|  1021  = | 1 000 000 000 000 000 000 000  |  **Siksti**lijonas |  *tūkstantis* **tri**lijonas (kartais vadinamas **tri**li*jardu*) |

*Bi* reiškia 2, *tri* reiškia 3 ir t. t. Skaičių ryšys su jų pavadinimais sistemose yra toks:

|  |  |
| --- | --- |
| Trumpa skalė:  | **Milijonas** yra *tūkstantis* × (*tūkstantis*)**1**  =  106;   **Bi**lijonas yra *tūkstantis* × (*tūkstantis*)**2**  =  109;   **Tri**lijonas yra *tūkstantis* × (*tūkstantis*)**3**  =  1012 ir t. t. |
|   | Norint pereiti nuo vieno pavadinimą turinčio skaičiaus, prie sekančio, reikia padauginti skaičių iš tūkstančio |
| Ilga skalė:  | **Milijonas** yra (*milijonas*)**1**  =  106;   **Bi**lijonas yra (*milijonas*)**2**  =  1012;   **Tri**lijonas yra (*milijonas*)**3**  =  1018 ir t. t. |
|   | Norint pereiti nuo vieno pavadinimą turinčio skaičiaus, prie sekančio, reikia padauginti skaičių iš milijono
Kitais žodžiais tariant, bilijonas (kur *bi* reiškia *2*) turi 2 kartus daugiau nulių nei milijonas, trilijonas – 3 kartus daugiau nulių nei milijonas ir t. t. |

Kai kuriose ilgą skalę naudojančiose šalyse 109 vadinamas *milijardu*, o ne *tūkstančiu milijonų*, 1015 – ***bi**lijardu*, o ne *tūkstančiu **bi**lijonų*, 1021 – *trilijardu*, 1027 – *kvadrilijardu* ir t. t. Skaičių 109 *milijardu* vadina ir didelė dalis trumpos skalės šalių, tarp jų ir Lietuva.

Šalys
-----

### Trumpą skalę naudojančios šalys ir regionai

*106 = milijonas, 109 = bilijonas / milijardas, 1012 = trilijonas ir t. t.*
#### Angliškai kalbančios šalys ir regionai

Daugelis regionų, kuriose yra vartojama anglų kalba, naudoja trumpą skalę ir skaičių 109 vadina *bilijonu* (angl. *billion*). Tarp jų yra:

 Australija
 Honkongas (angliškai kalbanti dalis)
 Airija (angliškai kalbanti dalis)
 Naujoji Zelandija
 Filipinai (angliškai kalbanti dalis)
 Singapūras (angliškai kalbanti dalis)
Jungtinė Karalystė Jungtinė Karalystė (Velse skaičių pavadinimai yra kitokie, bet sistema taip pat trumpoji)
 JAV

Išskyrus JAV, anglų kalba kalbančiose valstybėse buvo ilgai naudojama ilgoji skalė, o trumpoji skalė paplito tik neseniai, todėl ilgoji skalė šiose šalyse iki šiol yra šiek tiek naudojama.

#### Kitos trumpą skalę naudojančios šalys

Sąrašas yra nepilnas. Skliaustuose pateikiami žodžiai, kuriais vadinami skaičiai 109 ir 1012.

 Brazilija   (**bilhão**, trilhão)
 Bulgarija   (милиард miliard, трилион trilion)
 Estija   (miljard, triljon)
 Graikija   (δισεκατομμύριο, τρισεκατομμύριο) Pastaba: Graikija naudoja kitokią terminologiją
 Indonezija   (milyar, triliun)   
 Iranas   (میلیارد milyard, )
 Izraelis   (מיליארד millyard, )
 Latvija   (miljards, triljons)
 Lietuva   (milijardas, trilijonas)
 Rumunija   (miliard / **bilion**, trilion)
 Rusija   (миллиард milliard, триллион trillion)
 Turkija   (milyar, trilyon)
 Velsas   (**biliwn**, triliwn)
 Ukraina   (мільярд milliard, трильйон trillion)

### Ilgą skalę naudojančios šalys

*106 = milijonas, 109 = milijardas / tūkstantis milijonų, 1012 = bilijonas, 1015 = bilijardas / tūkstantis bilijonų, 1018 = trilijonas ir t. t.*
Sąrašas yra nepilnas. Skliaustuose pateikiami žodžiai, kuriais vadinami skaičiai 109 ir 1012.

 Andora (kataloniškai: *miliard* arba *mil milions*, *bilió*)
 Argentina (ispaniškai: *mil millones*, *billón*)
 Austrija (vokiškai: *Milliarde*, *Billion*)
 Belgija (prancūziškai: *milliard*, *billion*; olandiškai: *miljard*, *biljoen*; vokiškai: *Milliarde*, *Billion*)
 Bosnija ir Hercegovina (serbiškai: милијарда *milijarda*, Билион *bilion*; kroatiškai: *milijarda*, *bilijun*)
 Čilė (ispaniškai: *mil millones*, *billón*)
 Kolumbija (ispaniškai: *mil millones*, *billón*)
 Kosta Rika (ispaniškai: *mil millones*, *billón*)
 Kroatija (*milijarda*, *bilijun*)
 Čekija (*miliarda*, *bilion*)
 Danija (*milliard*, *billion*)
 Dominikos Respublika (ispaniškai: *mil millones*, *billón*)
 Ekvadoras (ispaniškai: *mil millones*, *billón*)
 Salvadoras (ispaniškai: *mil millones*, *billón*)
 Suomija (suomiškai: *miljardi*, *biljoona*; švediškai: *miljard*, *biljon*)
 Prancūzija (*milliard*, *billion*)
 Vokietija (*Milliarde*, *Billion*)
 Gvatemala (ispaniškai: *millardo*, *billón*)
 Vengrija (*milliárd*, *billió* arba *ezer milliárd*)
 Islandija (*milljarður*, *billjón*)
 Italija (*miliardo*, *bilione*)
 Lichtenšteinas (vokiškai: *Milliarde*, *Billion*)
 Liuksemburgas (Liuksemburgietiškai: *milliard*, *billioun*; prancūziškai: *milliard*, *billion*; vokiškai: *Milliarde*, *Billion*)
 Meksika (ispaniškai: *mil millones* arba *millardo*, *billón*)
 Monakas (prancūziškai: *milliard*, *billion*)
 Nyderlandai (*miljard*, *biljoen*)
 Norvegija (*milliard*, *billion*)
 Paragvajus (ispaniškai: *mil millones*, *billón*)
 Peru (ispaniškai: *mil millones*, *billón*)
 Lenkija (*miliard*, *bilion*)
 Portugalija (*mil milhões* arba *milhar de milhões*, *bilião*)
 Serbija (милијарда *milijarda*, Билион *bilion*)
 Slovakija (*miliarda*, *bilión*)
 Slovėnija (*milijarda*, *bilijon*)
 Ispanija (ispaniškai: *millardo* arba *mil millones*, *billón*)
 Švedija (*miljard*, *biljon*)
 Šveicarija (prancūziškai: *milliard*, *billion*; vokiškai: *Milliarde*, *Billion*; itališkai: *miliardo*, *bilione*)
 Urugvajus (ispaniškai: *mil millones* arba *millardo*, *billón*)
 Venesuela(ispaniškai: *mil millones* arba *millardo*, *billón*)

Šaltiniai
---------

1. ↑  
Foundalis, Harry. „Greek Numbers and Numerals (Ancient and Modern)". Nuoroda tikrinta 2007-05-20. 

(part of a Greek tutorial at foundalis.com)
2. ↑  Robson S. O. (Stuart O.), Singgih Wibisono, Yacinta Kurniasih. *Javanese English dictionary* Tuttle Publishing: 2002, ISBN 0-7946-0000-X: 821 pages

Nuorodos
--------

* verslobanga.lt: Didžiųjų skaičių pinklės